ሓላፍነት መንግስቲ መንግስቲ ኢትዮጵያ ብ 29 ሕዳር ምስ ሕቡራት ሃገራት ኣብ ዝገበሮ ስምምዕ፡ ትካላት ረድኤት ናብ ትግራይ ክኣትዉን ነዚ መስርሕ ከሳልጥን ተሰማሚዑ። እንተኾነ፡ ውሃቢ ቃል ሓይሊ ዕማም መንግስቲ ኢትዮጵያ ኣብ ጉዳይ ትግራይ፡ ሬድዋን ሑሴን ግን ንጋዜጠኛታት ኣብ ዝሃቦ መግለጺ፡ ሰብኣዊ ሓገዝ ናይ ምውዳድ ኮነ ጥሕሰታት ሰብኣዊ መሰል ናይ ምምርማር ሓላፍነት ናይ ኢትዮጵያ መንግስቲ ጥራይ እዩ ኢሉ። ውሃቢት ቃል ኣብ ጀኔቫ ዝመደበሩ ቤት ጽሕፈት ሰብኣዊ መሰላት ሕቡራት ሃገራት፡ ሊዝ ትሮሴል፡ መንግስቲ ኢትዮጵያ ቅድም ክብል ናብ ትግራይ ክኣትዉ ዝሃቦ ፍቓድ “ዘተባብዕ” እኳ እንተኾነ፡ እቲ ትካል ግን “ሰላማውያን ሰባት ናብ ዝተሃሰዩሎምን ምርመራ ግህሰት ሰብኣዊ መሰላት ናብ ዘድልዮምን ኩሎም ኣብ ትግራይ ዝርከቡ ቦታታት” ክኣቱን ምጽራይ ክገብርን ከምዝደሊ ገሊጻ። እቲ ትካል ዛጊድ ኣብ ጉዳያት ግህሰት መሰላት ምጽራይ ንምግባር ናብ ዝኾነ ክፋል እታ ክልል ክኣቱ ተፈቒድዎ ዶ ዝብል ሕቶ ዝቐረበላ እታ ወሃቢት ቃል “ኣይተፈቐደልናን፡ ንሱ ክንገብር ኢና ንሓትት ዘለና” ዝብል መልሲ ሂባ። “በቲ ዘሎ ገደብ ንሕና ክንገብሮ ዝጸናሕና ነገር እንተሎ፡ ካብ ዝተፈላለዩ ምንጭታት ሓበሬታታት ምእካብ እዩ፤ እዚ ድማ ካብ ምዕራብ ትግራይ ናብ ሱዳን ምስ ዝሰገሩ ስደተኛታት ዝተገብረ ቃለ መሕተት ዝሓውስ እዩ፣ ብርሕቐት ክትትል’ውን ንገብር ነይርና፣ ኣብ ኣዲስ ኣበባ ድማ ንብዙሓት ሰባት ረኺብና ኣዛሪብና ኢና… መታን ብዛዕባ’ቲ ዝኸውን ዘሎ ዝሓሸ ርድኢት ክህልወና” ኢላ። ዝቕጽል ዘሎ ውግኣት መንግስቲ ኢትዮጵያ እቲ ኩናት ኣብቂዑ እዩ ኢሉ ዝኣወጀ’ኳ እንተኾነ፡ ኣብ ገለ ክፋላት ክልል ትግራይ ገና ውግኣት ይቕጽል ከምዘሎ ዝገልጽ ጸብጻባት ከምዝበጽሖም እታ ውሃቢት ቃል ንቢቢሲ ተዛሪባ። “እቲ ውግእ ይቕጽል ከምዘሎ እዩ ዝግለጽ፤ ብፍላይ ኣብ ሰሜናዊ፣ ማእከላውን ደቡባውን ክፋላት ትግራይ” ክትብል ተዛሪባ። ሓይልታት መንግስቲ ኢትዮጵያ ንከተማ መቐለ ምስተቖጻጸሩ ቀዳማይ ሚኒስተር ኣብዪ ኣሕመድ ሓይልታት ትግራይ ከምዝተስዓሩን፡ እቲ ጎንጺ ከምዘብቀዐን ኣዊጁ ነይሩ። ውሃቢ ቃል ሚኒስትሪ ጉዳያት ወጻኢ ዲና ሙፍቲ’ውን “ኣብ ትግራይ ኩናት ኣሎ ዝብል ፍጹም ሓሶት እዩ።” ኢሉ ነይሩ። ብመንግስቲ ፌደራል ዝቖመ ግዚያዊ ምምሕዳር ኣብ ገለ ቦታታት ትግራይ መሓውር ከምዝዘርገሐ ይግለጽ። ኣብ ከተማ መቐለን ገለ ካልኦት ኣብ ደቡባዊ ትግራይ ዝርከብ ቦታታትን ኣገልግሎት ቴሌፎን ክሰርሕ ጀሚሩ’ሎ። እንተኾነ ኣብ ካልእ ቦታታት ትግራይ ሕጂ’ውን መራኸብታት ተዓጽዩ ብምህላዉ ሓበሬታ ንምርካብ ኣጸጋሚ ገይርዎ’ሎ። ኣብ ባይታ እንታይ እዩ ዝኸውን ዘሎ ዝብል ንምጽራይ’ውን ዓንቃፊ ኮይኑ’ሎ። ሰብኣዊ ሓገዝ ጉዳይ እቶም ብዓሰርተታት ኣሸሓት ዝቑጸሩ ብሰንኪ’ዚ ጎንጺ ዝተመዛበሉ ሰባት ኣሻቓሊ እዩ። ብሰሉስ፡ ትካል ስደተኛታት ሕቡራት ሃገራትን መዳርግቱን ኣብ ዘውጽእዎ መግለጺ፡ ነቶም ካብ ትግራይ ዝተመዛበሉ ስደተኛታት “ኣገደስቲ ሰብኣዊ ድልየታት” ንምምላእ 156 ሚልዮን ዶላር ጠሊቦም ኣለዉ። ሕቡራት ሃገራት ከምዝብሎ፡ ልዕሊ 52,000 ሰባት ካብ ትግራይ ዶብ ሰጊሮም ናብ ሱዳን ተሰዲዶም ኣለዉ። እቲ ዓለማዊ ትካል፡ ውሕስነት ናይቶም ኣብ ትግራይ ዝነበሩ 96,000 ኤርትራውያን ስደተኛታት’ውን ኣሻቒሉዎ ከምዘሎ ይገልጽ። ተዛማዲ ትሕዝቶ ኲናት ትግራይ-ኢትዮጵያ፡ ተወለድቲ ትግራይ ብሰንኪ መንነቶም ዒላማ ከምዝኾኑ ይዛረቡ25 ሕዳር 2020 ቅልውላው ትግራይ፡ "ትግራይ ከምዚ ዓይነት ጸገም ኣጋጢሙዋ ዝፈልጥ ኣይመስለንን"5 ታሕሳስ 2020 ቅልውላው ትግራይ፡ ሰራዊት ኢትዮጵያ ብርክት ንዝበላ ከተማታት ትግራይ ተቖጻጺረ ይብል28 ሕዳር 2020 ቅልውላው ኢትዮጵያ-ትግራይ፡ ኣስታት 2.3 ሚልዮን ህጻናት ትግራይ ረድኤት ክበጽሖም ከምዘይከኣለ ተገሊጹ16 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
